Bednareks første klub på seniorniveau var Lech Poznań, som han også havde været tilknyttet som ungdomsspiller. Han nåede at spille 31 Ekstraklasa-kampe for klubben, før han i sommeren 2017 blev solgt til engelske Southampton for en pris på 5 millioner britiske pund.  Landshold Bednarek har (pr. juni 2018) spillet tre kampe for Polens landshold, som han debuterede for 4. september 2017 i en VM-kvalifikationskamp på udebane mod Kasakhstan. Han var en del af den polske trup til VM 2018 i Rusland.